На основу члана 37 Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Дечијег културног центра Ниш за 2020..годину, број 252-03 од 03.03.2021.године, који је Одлуком број 253-03 oд 03.03.2021 године, усвојио Управни одбор Установе.

II Решење доставити Дечијем културном центру Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду Установа и других јавних служби чији је оснивач.

Управни одбор Установе Дечији културни центар Ниш, на седници одржаној 03.03.2021.године, Одлуком број 253-03 усвојио је Извештај о раду и пословању Дечијег културног центра Ниш и доставио га Градскoj управи за друштвене делатности на даље поступање.

Дечији културни центар Ниш, је установа отвореног типа, намењена деци и младима, основана са циљем да осмишљава њихово слободно време кроз културно-уметничке, васпитно-образовне и спортско-рекреативне активности. Окупља децу и младе и кроз радионице, трибине, концерте, такмичења, изложбе, саветовања и секције.

У 2020.години одржано је 13 манифестација. Свакодневни рад са децом одвијао се у 13 секција и 5 креативних радионица. Ситуација изазвана Корона вирусом је током 2020. године проузроковала отказивање великог броја унапред припремљених програма. Поред наведених, одржаних програма у одређеном временском периоду 2020. године рад секција и креативних радионица функционисао је уживо путем интернета.

Одржавање 46.Фестивала дечије музике„Мајска песма“, било је заказано за 28. мај 2020.године. Због мера за спречавање ширења Корона вируса овај фестивал није одржан. Ипак, приоритети установе – доступност програма, медијска промоција и сарадња са другим установама у граду стварени су и у 2020.години, захваљујући залагању и креативности запослених.

Дечији култруни центар Ниш, свој рад у 2020. години представљао је и путем медија, друштвених мрежа и итнернет презентација. Видљивост Центра у националними локалним медијима у 2020. години реализована је путем прилога, укључења у програм и гостовања.

Имајући у виду да је Извештај о раду и пословању Дечијег културног центра Ниш за 2020.годину, сачињен је у складу са законом и прописима Града, као и циљевима садржаним у оснивачком акту, Градска управа за друштвене делатности предлаже доношење Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Катарина Митровски